VSA Ope se prysgeld groei woes | Netwerk24
19 Julie 2019 11:24
Naomi Osaka en Novak Djokovic, die verdedigende Amerikaanse Ope-kampioene. Foto: Getty Images
Die Amerikaanse Tennisvereniging (USTA) sê die wenners van die mans- en vroue-enkelspeltitels ontvang ’n rekord $3,85 miljoen, terwyl die kampioene in die dubbelspel elk met $740 000 beloon sal word.
SuperSport berig die pot is ’n verhoging van 8% teenoor 2018 en beteken die VSA Ope bied die meeste prysgeld vir elke ronde van enige van die vier major-toernooie.
Die uitbetalings vir die verloorders in die eerste ronde het die afgelope vier jaar met 47% toegeneem, terwyl spelers wat in die tweede ronde van die toernooi uitgeskakel word, $100 000 vir hul moeite ontvang.
??The US Open will offer a record total player compensation at the 2019 event, surpassing the $57 million mark for the first time in the tournament’s history.??
Read more: https://t.co/Abtyy2tOvF pic.twitter.com/qHzPEjBMyR
Die toernooi maak boonop ’n bydrae van $1 miljoen, gelyk verdeel tussen die ATP- en WTA-reeks, om oorgangsprogramme te befonds vir spelers wat die sport verlaat.
“Ons streef daarna om innoverend te wees en voel ons nuwe bydrae van $500 000 aan die ATP se pensioenplan en die WTA se oorgangsprogram sal help met die finansiële welstand oor lang termyn van ons sportlui,” sê Patrick Galbraith, voorsitter van die USTA.
Vanjaar se Amerikaanse Ope word vanaf 23 Augustus by Flushing Meadows in New York beslis.
Players at the 2019 #USOpen will see an 8% increase from last year's total compensation ??
Read more ?? https://t.co/6UXf95Fjhy pic.twitter.com/tjuxvXtk2Z
Meer oor: Tennis | Wta | Atp | Prysgeld | Amerikaanse Ope
'Mense moet wakker word oor Novak'